10/05/2016 | Administración LocalMunicipal
Santa Comba
Aprobación de novos modelos de comunicacións previas

DECRETO N.º.– APROBACIÓN DOS NOVOS MODELOS DE COMUNICACIÓNS PREVIAS. Desde a aprobación dos modelos normalizados de comunicacións previas que actualmente existen no Concello, aprobados en outubro de 2012, tiveron lugar sendas modificacións normativas na materia que obrigan a adaptar estes modelos ás novas esixencias legais en vigor, tendo en conta a derrogación do articulado e disposicións legais que motivaron o devandito acordo aprobatorio. A entrada en vigor da Lei 9/2013, do 19 de decembro, de emprendemento e competitividade económica de Galicia, que regula os procedementos legais de comunicacións previas e licenzas en materia de actividades a exercer na Comunidade Autónoma de Galicia, supuxo a derrogación do capítulo IV do título II “da avaliación de incidencia ambiental”, artigos 13 a 19 ambos inclusive, da lei 1/1995, do 2 de xaneiro, de protección ambiental de Galicia. Tamén supuxo a derogación dos Decretos 442/1990, do 13 de setembro, de avaliación de impacto ambiental de Galicia e do Decreto 133/2008, do 12 de xuño, de avaliación de incidencia ambiental. Ademais, o referido texto legal supuxo a modificación de determinados preceptos da Lei 1/1995, do 2 de xaneiro, de protección ambiental de Galicia e da hoxe derogada lei urbanística 9/2002, do 30 de decembro, de ordenación urbanística e protección do medio rural de Galicia (LOUG), en especial, ao introducir un réxime legal de procedemento nas comunicacións previas de obras e a súa disciplina urbanística. Igualmente modifica a lei 9/2004, do 10 de agosto, de seguridade industrial de Galicia e a Lei 13/2010, do 17 de decembro, de comercio interior de Galicia. Desde a perspectiva urbanística, ademais das modificacións anteriores, resultou recentemente aprobada a nova Lei 2/2016 do Solo de Galicia, que deroga a citada lei 9/2002 ( LOUG), a lei 6/2008, do 19 de xuño, de medidas urxentes en materia de vivenda e solo; e modifícanse a lei 7/2008, do 7 de xullo de protección da paisaxe e a 6/2007, do 11 de maio, de medidas urxentes en materia de ordenación do territorio e do litoral de Galicia, a lei 10/95 do 2 de novembro de ordenación do territorio de Galicia e a lei 3/2008, do 23 de maio, de ordenación de minería de Galicia. Deróganse tamén todas as demais de igual ou inferior rango que se opoñan á devandita lei. Ademais destas reformas legais que impoñen a adaptación dos modelos á realidade xurídica existente, pormenorizouse a documentación para presentar para maior entendemento polo cidadán e facilitación da xestión municipal para comprobación dos requisitos legais das respectivas comunicacións previas. RESOLVO: PRIMEIRO.–Aprobar os seguintes modelos normalizados de comunicacións previas que se anexan ao presente decreto: – C. P. 1.–COMUNICACIÓN PREVIA DE ACTIVIDADE. – C. P. 2.–COMUNICACIÓN PREVIA DE OBRAS DE ADAPTACION DO LOCAL PARA EXERCICIO DE ACTIVIDADE – C. P. 3.–COMUNICACIÓN PREVIA DE CAMBIO DE TITULARIDADE DAS ACTIVIDADES. – C. P. 4.–COMUNICACIÓN PREVIA DE CAMBIO DE TITULARIDADE DAS LICENZAS DE OBRA. – C. P. 5.–COMUNICACIÓN PREVIA PARA O INICIO DAS OBRAS. – C. P. 6.–COMUNICACIÓN PREVIA DE INICIO DE ACTIVIDADE – C. P. 7.–COMUNICACIÓN PREVIA DE ESTADAS, PLATAFORMAS ELEVADORAS E VALOS DE OBRA. – C. P. 8.–COMUNICACIÓN PREVIA DE OBRAS PARA INSTALACIÓNS OU ESTACIÓNS RADIOELÉCTRICAS. SEGUNDO.–Publicar os modelos normalizados no BOP, no taboleiro de anuncios e na páxina web do Concello. TERCEIRO.–Unha vez publicados os novos modelos estes substituirán ós antigos, facilitaranse ós cidadáns e colgaranse na web municipal para a súa tramitación electrónica (ou polo medio que dispoña o Concello). Sta. Comba, 29 de abril de 2016. Dou fe, a secretaria xeral en acumulación (P. R. da D. X. A. L. do 15,12,2015) O alcalde (Art.2 R. D. 1174/87 R. J. F. H. N.) José Antonio Ucha Velo Ana Beatriz Oveja Villafañe